તે દિવસે આખુ ઘર ઉદાસ રહ્યું. રાત્રે ભારે હૈયે બધાં સૂવા ગયાં ત્યારે રમાએ રમણને કહ્યું, ‘જુઓ, બાની વાત આમ કંઈ ખોટી નથી. આપણે જાણી છીએ કે આ રોગ કંઈ ચેપી નથી. નિષ્ણાતે પણ આ રોગનાં ચિહ્‍નો જોઈને ઘરગથ્થુ ઇલાજ, થોડી સ્વચ્છતા બાબતે કાળજી લેવા જણાવ્યું છે અને કહ્યું છે કે સમયાંતરે સુધારો થશે. પરંતુ દરેકની દ્રષ્ટિ અલગ હોય છે. હું થોડા સમય માટે પિયર જઈ આવીશ તો અહીંનું વાતાવરણ પણ થોડું હળવું થશે અને મારો ઇલાજ પણ પિયરમાં રહી કરી શકીશ.’